CELEX: 32022R0425
Language: hr
Date: 2022-03-14 00:00:00
Title: Provedbena uredba Komisije (EU) 2022/425 оd 14. ožujka 2022. o izmjeni Provedbene uredbe (EU) 2019/947 u pogledu odgode prijelaznih datuma za upotrebu određenih sustava bespilotnih zrakoplova u „otvorenoj kategoriji” te datuma početka primjene standardnih scenarija za operacije pri kojima se održava ili ne održava vizualni kontakt sa zrakoplovom (Tekst značajan za EGP)

15.3.2022   
               
               
                  HR
               
               
                  Službeni list Europske unije
               
               
                  L 87/20
               
            
         PROVEDBENA UREDBA KOMISIJE (EU) 2022/425
         оd 14. ožujka 2022.
         o izmjeni Provedbene uredbe (EU) 2019/947 u pogledu odgode prijelaznih datuma za upotrebu određenih sustava bespilotnih zrakoplova u „otvorenoj kategoriji” te datuma početka primjene standardnih scenarija za operacije pri kojima se održava ili ne održava vizualni kontakt sa zrakoplovom
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2018/1139 Europskog parlamenta i Vijeća od 4. srpnja 2018. o zajedničkim pravilima u području civilnog zrakoplovstva i osnivanju Agencije Europske unije za sigurnost zračnog prometa i izmjeni uredbi (EZ) br. 2111/2005, (EZ) br. 1008/2008, (EU) br. 996/2010, (EU) br. 376/2014 i direktiva 2014/30/EU i 2014/53/EU Europskog parlamenta i Vijeća te stavljanju izvan snage uredbi (EZ) br. 552/2004 i (EZ) br. 216/2008 Europskog parlamenta i Vijeća i Uredbe Vijeća (EEZ) br. 3922/91 (1), a posebno njezin članak 57.,
         budući da:
         
                     (1)
                  
                  
                     U skladu s člankom 20. Provedbene uredbe Komisije (EU) 2019/947 (2) upotreba sustava bespilotnih zrakoplova („UAS”) koji nisu u skladu s Delegiranom uredbom Komisije (EU) 2019/945 (3) niti su privatno izrađeni i dalje je dopuštena u „otvorenoj kategoriji” u određenim ograničenim operativnim uvjetima ako su stavljeni na tržište prije 1. siječnja 2023. U skladu s člankom 22. Provedbene uredbe (EU) 2019/947 UAS-ovi koji ne ispunjavaju zahtjeve iz dijelova od 1. do 5. Priloga Delegiranoj uredbi (EU) 2019/945 smiju se tijekom prijelaznog razdoblja koje završava 1. siječnja 2023. upotrebljavati u „otvorenoj kategoriji” samo u određenim ograničenim operativnim uvjetima.
                  
               
                     (2)
                  
                  
                     U skladu s člankom 23. stavkom 2. Provedbene uredbe (EU) 2019/947 države članice od 3. prosinca 2023. mogu prihvaćati izjave operatora UAS-ova u skladu s člankom 5. stavkom 5. te provedbene uredbe samo za operaciju koja je u skladu s jednim od dva standardna scenarija, ili uz održavanje vizualnog kontakta sa zrakoplovom iznad kontroliranog područja tla u naseljenom području ili bez održavanja vizualnog kontakta sa zrakoplovom uz pomoć promatrača zračnog prostora iznad kontroliranog područja tla u slabo naseljenom području, kako je utvrđeno u Dodatku 1. Prilogu toj provedbenoj uredbi.
                  
               
                     (3)
                  
                  
                     Određene usklađene norme koje se odnose na zahtjeve primjenjive na UAS-ove klasa od C0 do C6 za operacije u „otvorenoj kategoriji” ili u standardnim scenarijima te na izravnu daljinsku identifikaciju možda ne budu dostupne do sredine 2023. Bez tih usklađenih normi proizvođač UAS-ova u praksi ne bi mogao stavljati na tržište sukladne UAS-ove prije isteka prijelaznog razdoblja propisanog člankom 22. Provedbene uredbe (EU) 2019/947.
                  
               
                     (4)
                  
                  
                     Stoga je potrebno pomaknuti datume utvrđene u člancima 20. i 22. Provedbene uredbe (EU) 2019/947 kako bi se osiguralo da usklađene norme koje se odnose na zahtjeve primjenjive na UAS-ove klasa od C0 do C6 budu dostupne proizvođačima i operatorima UAS-ova prije isteka tih razdoblja. Potrebno je odgoditi i datum početka primjene dvaju standardnih scenarija utvrđenih u Dodatku 1. Prilogu toj provedbenoj uredbi kako bi se osigurala dostupnost tih usklađenih normi prije nego što države članice mogu prihvaćati izjave o operacijama u skladu s tim standardnim scenarijima. Do tada bi države članice trebale moći prihvaćati izjave operatora UAS-ova u skladu s člankom 5. stavkom 5. te provedbene uredbe na temelju nacionalnih standardnih scenarija ili jednakovrijednih scenarija.
                  
               
                     (5)
                  
                  
                     Mjere predviđene u ovoj Uredbi u skladu su s mišljenjem Odbora osnovanog člankom 127. Uredbe (EU) 2018/1139,
                  
               DONIJELA JE OVU UREDBU:
         
            Članak 1.
            Provedbena uredba (EU) 2019/947 mijenja se kako slijedi:
            
                        1.
                     
                     
                        u članku 20. „1. siječnja 2023.” zamjenjuje se s „1. siječnja 2024.”;
                     
                  
                        2.
                     
                     
                        u članku 22. uvodna formulacija zamjenjuje se sljedećim:
                        „Ne dovodeći u pitanje članak 20., upotreba UAS-ova koji nisu u skladu sa zahtjevima iz dijelova od 1. do 5. Priloga Delegiranoj uredbi Komisije (EU) 2019/945 (*1) dopušta se tijekom prijelaznog razdoblja do 31. prosinca 2023. podložno sljedećim uvjetima:
                        
                           (*1)  Delegirana uredba Komisije (EU) 2019/945 оd 12. ožujka 2019. o sustavima bespilotnih zrakoplova i o operatorima sustava bespilotnih zrakoplova iz trećih zemalja (SL L 152, 11.6.2019., str. 1.).”;"
                        
                     
                  
                        (3)
                     
                     
                        u članku 23. stavci 2., 3. i 4. zamjenjuju se sljedećim:
                        
                           „2.   Članak 5. stavak 5. primjenjuje se od 1. siječnja 2024.
                        
                        
                           3.   Točka 2. podtočka (g) poglavlja UAS.OPEN.060 Priloga i točka 1. podtočka (l) podpodtočka i. poglavlja UAS.SPEC.050 Priloga primjenjuju se od 1. srpnja 2022., a točka 1. podtočka (l) podpodtočka ii. poglavlja UAS.SPEC.050 Priloga primjenjuje se od 1. siječnja 2024.
                        
                        
                           4.   Ne dovodeći u pitanje članak 21. stavak 1., do 31. prosinca 2023. države članice mogu prihvaćati izjave operatora UAS-a u skladu s člankom 5. stavkom 5. na temelju nacionalnih standardnih scenarija ili jednakovrijednih scenarija ako ti nacionalni scenariji ispunjavaju zahtjeve iz poglavlja UAS.SPEC.020 Priloga.
                           Te izjave prestaju vrijediti od 1. siječnja 2026.”.
                        
                     
                  
         
            Članak 2.
            Ova Uredba stupa na snagu dvadesetog dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 14. ožujka 2022.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 212, 22.8.2018., str. 1.
         
         
            (2)  Provedbena uredba Komisije (EU) 2019/947 оd 24. svibnja 2019. o pravilima i postupcima za rad bespilotnih zrakoplova (SL L 152, 11.6.2019., str. 45.).
         
            (3)  Delegirana uredba Komisije (EU) 2019/945 оd 12. ožujka 2019. o sustavima bespilotnih zrakoplova i o operatorima sustava bespilotnih zrakoplova iz trećih zemalja (SL L 152, 11.6.2019., str. 1.).